Innustatuna   kampaaniast "uued tuuled netiturunduses" ja Telleri    ja kommentaaridest sai tehtud mõned täiendused Nagi  . Katsetame Nagis hea meelega veebireklaami uusi võimalusi ning oleme nõus eksperimendi korras võtma vastutuse teksti- ja bännerreklaami tulemuslikkuse eest, võttes raha mitte reklaami näitamiste arvu vaid saavutatud tulemuse eest. Seega kui mõni reklaamiostja on huvitatud vahelduseks õhu asemel tulemuse eest maksma, võib minuga ühendust  võtta, teeme proovi.    Tulemusreklaami alla kõib kaks inglise keelset tasustamise mõistet, nii CPC (cost per click) ehk ühe klõpsu tasustamine kui ka CPA (cost per action) ehk ühe tegevuse tasustamine. Samas on tulemusreklaamis pea alati tegu erilahenduste ja eksperimenteerimisega, seetõttu on tegu meediapinna omaniku ja reklaamikliendi koostööga, kus on vajalik üksteisest arusaamine ning ühistest eesmärkidest lähtumine. Ning nii kaua kuni need võimalused on Eestis lapsekingades, on ainus võimalus  kuhugi edasi liikumiseks omavahel suhelda, ühise laua taha istuda ning lihtsalt katse-eksituse meetodil proovima hakata. Hinnakirju ja standardeid selles maailmas vähemalt Eestis veel ei ole.    Mida tuleb tulemusreklaami juures meeles pidada? Paljusid kampaaniaid ei saa tasustada tulemusreklaamina. Siia alla kuuluvad näiteks erinevad brändi- ja imagoreklaamid, mille eesmärgiks ei ole üldse kasutajat klikkima, kuhugi liikuma, registreeruma, infot küsima saada. Samuti tähendab tulemusreklaam seda,  et meediapinna omanik peab kliendist aru saama ning mis peamine, kliendi tootesse-teenusesse ning selle sõnumisse uskuma. Kui ma näiteks ka peale kliendipoolseid selgitusi ja põhjendusi ei usu, et mõni asi inimestele või firmadele vajalik on ja/või Nagi selle reklaamimiseks õige koht on ja/või pakutav reklaam või selle sõnum hea on, siis tuleb vastava kampaania puhul tagasi minna tavalise näitamiste arvul põhineva reklaami juurde.    Kõik mõtted antud teema osas on teretulnud.